text: দামুড়হুদায় ইয়াবা ও মোটরসাইকেলসহ আটক ১ | 941825 | কালের কণ্ঠ | kalerkantho
  দামুড়হুদায় ইয়াবা ও মোটরসাইকেলসহ আটক ১
  ৩ আগস্ট, ২০২০ ১৭:৩৭ | পড়া যাবে ১ মিনিটে
  চুয়াডাঙ্গা বিজিবি দামুড়হুদা ঠাকুরপুর গ্রামের সড়কের ওপর থেকে ৭০ পিস ইয়াবা ও মোটরসাইকেলসহ মিঠুন হোসেনকে (২০) আটক করেছে। মিঠুন হোসেন সীমান্তবর্তী চাকুলিয়া গ্রামের রেজাউল করিমের ছেলে। আজ সোমবার দুপুর ১টার দিকে ঠাকুরপুর গ্রামের পিস সড়কের ওপর থেকে তাকে আটক করা হয়।
  ঠাকুরপুর বিওপির নায়েক কাজী আজাদ হোসেন জানান, গোপন খবরের ভিত্তিতে জানতে পারে মোটারসাইকেল যোগে এক মাদক ব্যবসায়ী এই সড়ক দিয়ে আসছে। এমন খবরের ভিত্তিতে তিনি সঙ্গীয় ফোর্স নিয়ে ঠাকুরপুর সড়কের ধারে অবস্থান নেয়।
  আজ দুপুর ১টার দিকে ওই সড়ক দিয়ে টিভিএস ১০০ সিসি মোটরসাইকেল যোগে আসা মিঠুনকে আটক করে। পরে তার নিকট থেকে ৭০ পিস ইয়াবা ট্যাবলেট উদ্ধার করে। আটককৃত মিঠুনকে মামলাসহ দামুড়হুদার দর্শনা থানায় সোপর্দ করা হবে বলে জানান তিনি।